Ons neem met groot hartseer afskeid van Jans Rautenbach. Ons sal hom altyd onthou vir die sleutelrol wat hy in die vergestalting van die KKNK, as ’n verwelkomende tuiste vir Afrikaanses, gespeel het. Gedurende sy termyn as voorsitter (2000 tot 2001) het ons vir oud-president Nelson Mandela op Oudtshoorn verwelkom.
Dit was onder sy leiding dat die KKNK gevestig is as ’n leefstyl-ervaring, met grensverskuiwende produksies en uitstallings. Na sy uittrede as voorsitter het hy as ’n ere-direkteur betrokke gebly. Rus sag oom Jans.